Alex Rosén

Jon Alexander Rosén (født 1968) er en norsk komiker, journalist, musiker og programleder.

 Biografi 
Rosén startet karrieren som sanger i et band, kombinert med oppdrag som stuntreporter for NRKs ungdomsprogram U (1991–1992). Etter det gjorde han humoristiske innslag som stuntreporter i talkshowet Wiese (1996–1998) og tilsvarende i NRKs sendinger fra Vinter-OL i Nagano (1998). Deretter fikk han prøve seg som programleder i NRK; først i det Gonzo-aktige intervjuprogrammet Alex Rosen, programleder (1997–1998), deretter i reise- og portrettprogrammet Folk i farta (2001) og i portrettserien Dagen, den er din! (2001). I 2003 deltok han i den delvis omstridte reisedokumentaren Berserk mot Nordpolen, sammen ned eventyrer Jarle Andhøy og amerikaneren David Mercy. Han har også vært dommer i TV 2s talentprogram Norske Talenter (2010–2012), samt vært deltaker i TV 2s Skal vi danse (2016), NRKs Stjernekamp (2020) og TV 2s Farmen kjendis (2020). I 2020–2021 var han den ene forgrunnsfiguren i TV 2s realityserie Alex og Aune (2020) (sammen med Aune Sand). I tillegg har han siden 2017 ledet sitt eget radioprogram på radiokanalen Radio Rock.

Rosen har også hatt en musikalsk karriere og startet som vokalist i gruppa Go-Go Gorilla (1991–1993) som han utgav ett album med. Deretter kjørte han solo i en periode og utgav ett album (1999) før han hadde kortvarige opphold i band som The Highrollers, Tom Lund Band og i Alex Rosén & The Young Dudes, som utgav ett album (2004).

Rosén har også bakgrunn som redaktør fra avisa Weekend (2002–2003), utgitt bøker som Berserk til Valhall (2006), Tøff pappa (2012) og lanserte sitt eget vinmerke i (2008). Han har også hatt mindre biroller i filmer som Hører du ikke hva jeg sier! (1995) og One Love (2003), samt bidratt med stemme på flere animasjonsfilmer.

Rosén er sønn av avisredaktør Lasse Rosén og Inger Marie Rosén som jobbet i reklamebyrå. Han debuterte for 6.-divisjons-laget Sauherad IL 1. mai 2025.

 Diskografi 
Album
 In Person (1999)
 Credo Zeppo (2003), med Tom Mathisen og Herodes Falsk
 Prewave (2004)

Singler
 Ri stormen av (1997), med Odd René Andersen, Frank Øren og Erik Røe
 Relax (1998)
 Bobby Brown (1998)
 I've Been a Bad, Bad Boy (1999)
 Who Is the Leader of the People (2010)

 Go-Go Gorilla 
Album
 Stuck (1992)

Singler
 Go Go Gorilla (1992)
 Things with You (1992)
 Superfuzz (1992)

 The Highrollers 
Album
 Good Morning Little Schoolgirl (1995)

Singler
 Rumblin (1995)

 Tom Lund Band 
 Europas juvel (2000)

 Deltar på 
 EVA Records: Absolute Music 4 (1992)
 The Norwegian Representation on N.M.S.: Norway 1992 – The Music (1992)
 Per Vestaby: 10000 Flowers and One B (1993)
 Hat: Oppstopparnassi (1993)
 Rock Furore: Rock Furore CD2 (1993)
 deLillos: Mere (1994)
 Magenta: Periode (1996)
 Egmont: Det beste av norsk musikk 1990–1993 (1998)
 Polydor: Her kommer Norge! Let's Do It! – Det offisielle norske VM-albumet (1998)
 EMI: Ri stormen av – Norges offisielle OL-CD – Nagano 98 (1998)
 McMusic: McMusic 5 (1998)
 Chateau Neuf: V.I.P – You Are Invited (1999)
 Philips: Philips Summer Hits (1999)
 Zone Music: Tribute to the 80's – 90's Does 80's (2000)
 Tom Mathisen & Herodes Falsk: De Beste (2007)
 NRK/Sony Music: Tilbake til 90-tallet (2007)
 USM: Grillfest 2007 (2007)
 USM: Grillfest 2008 (2008)
 Raga Rockers-hyllest: Sannhet på boks – en hyllest til Raga Rockers (2015)
 Paolo Vinaccia: Mystery Man (2018)

 TV-opptredener 
 1991–1992 U (stuntreporter)
 1996–1998 Wiese (stuntreporter)
 1997 I.D. ÅRET (stuntreporter)
 1997–1998 Alex Rosén, programleder (programleder)
 1998 Vinter-OL i Nagano (stuntreporter)
 1999 Alex Rosén, programleder (programleder)
 2001 Folk i farta (programleder)
 2001 Dagen, den er din! (programleder)
 2003 Berserk mot nordpolen
 2009 Folk i farta (programleder)
 2009 VG-lista Topp 20 (programleder)
 2010 Celebert selskap (voice over)
 2010 Norske Talenter (dommer)
 2011 Folk i farta (programleder)
 2011 MGPjr 2011 (programleder)
 2012 Norske Talenter (dommer)
 2015 Nabolaget (gratulatør)
 2016 Skal vi danse (deltager)
 2018 Farmen kjendis (Norge) sesong 4 (Torpet) (deltager)
 2020 Stjernekamp (deltager)
 2020 Alex og Aune (deltager)

 Film 
 1995 Hører du ikke hva jeg sier! – Chris
 1997 Dag 1 (kortfilm)
 2003 One Love – music manager
 2007 Mysteriet Den Grå Dame! – gal kunstner
 2010 Grusomme Meg - Gru

 Referanser 

 Eksterne lenker 



Kategori:Norske TV-programledere
Kategori:Norske radioprogramledere
Kategori:Norske sangere
Kategori:Norske komikere
Kategori:Norske redaktører
Kategori:Programledere for NRK TV
Kategori:Deltakere i Stjernekamp
Kategori:Norske realitydeltakere
Kategori:Skal vi danse-deltakere
Kategori:Personer fra Oslo